News Update: BYD ขึ้นแท่นแบรนด์รถยนต์ที่มียอดขายสูงสุดในจีน แซงหน้าแชมป์เก่า 15 สมัยอย่าง Volkswagen ที่ออกปากยอมรับว่า “BYD แข็งแกร่งมาก” - FINNOMENA
บริษัทรถยนต์ไฟฟ้าสัญชาติจีนที่ Warren Buffett ชื่นชอบwfhรายงานยอดขายรถยนต์ในไตรมาสแรกของปี 2023 มากกว่า 440,000 คันในจีน ซึ่งเมื่อเดือนที่แล้ว Wang Chuanfu ซีอีโอของบริษัทบอกว่า มีเป้าหมายที่จะแซง Volkswagen ภายในสิ้นปี 2566 และเขาก็ทำได้
26 เม.ย. 2566

บริษัทรถยนต์ไฟฟ้าสัญชาติจีนที่ Warren Buffett ชื่นชอบwfhรายงานยอดขายรถยนต์ในไตรมาสแรกของปี 2023 มากกว่า 440,000 คันในจีน ซึ่งเมื่อเดือนที่แล้ว Wang Chuanfu ซีอีโอของบริษัทบอกว่า มีเป้าหมายที่จะแซง Volkswagen ภายในสิ้นปี 2566 และเขาก็ทำได้
ข้อมูลจากศูนย์เทคโนโลยียานยนต์และการวิจัยของจีนระบุว่า Volkswagen เป็นแบรนรถยนต์ที่ขายดีที่สุดในจีนมาตั้งแต่ปี 2008 ซึ่งในไตรมาสแรกของปีนี้ บริษัทมียอดขายอยู่ที่  427,247 คันในจีน แต่มีสัดส่วนรถยนต์ไฟฟ้าอยู่ที่เพียง 6%
เทรนด์นี้สะท้อนชัดเจนถึงอิทธิพลที่ลดลงของแบรนด์ต่างประเทศ ในขณะที่แบรนด์ในประเทศสามารถพัฒนารุ่นรถที่มีความซับซ้อนมากขึ้นในราคาที่ย่อมเยากว่า
แม้กระทั่ง Oliver Blume ซึ่งเป็นซีอีโอของ Volkswagen ก็เคยยอมรับในงานแสดงรถยนต์ที่เซี่ยงไฮ้ในเดือนนี้ว่า “BYD แข็งแกร่งมาก” พร้อมบอกว่า ในท้ายที่สุดแล้ว ปริมาณยอดขายไม่ใช่ทุกสิ่งทุกอย่าง สิ่งสำคัญกว่านั้นคือการเป็นแบรนด์ต่างชาติที่ยอดเยี่ยมที่สุดสำหรับจีน
ในปี 2022 ที่ผ่านมา BYD ขายรถยนต์ไปได้ทั้งหมด 1.86 ล้านคัน มากกว่าที่เคยทำได้ในช่วง 4 ปีที่ผ่านมาร่วมกัน
สำหรับตลาดโลก  BYD ขายรถยนต์ได้เกือบ 550,000 คัน ในไตรมาสแรกของปีนี้ โดยบริษัทมีความตั้งใจที่จะผลักดันไปยังตลาดต่างประเทศ โดยให้ความสำคัญกับยุโรป ละตินอเมริกา และตลาดทั่วเอเชีย แต่ยังไม่มีแผนจะขายที่สหรัฐฯ 
BYD ตั้งเป้าขายรถยนต์อย่างน้อย 3 ล้านคันในปีนี้ ขณะที่ทาง Bloomberg Intelligence คาดว่าอาจสูงถึง 3.7 ล้านคัน
ตลาดจับตาการรายงานผลประกอบการไตรมาสแรกในวันพฤหัสบดีนี้ (27 เม.ย.) ซึ่งราคาหุ้น BYD ในตลาดหุ้นฮ่องกง เพิ่มขึ้น 16% แล้วในปีนี้ ทำให้มีมูลค่าตลาดประมาณ 95 พันล้านดอลลาร์ เทียบกับ 77 พันล้านดอลลาร์ของ Volkswagen และ 515 พันล้านดอลลาร์ของ Tesla
ที่มา: https://www.bloomberg.com/news/articles/2023-04-25/byd-overtakes-volkswagen-as-china-s-best-selling-car-brand?sref=e4t2werz
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
BYD
News Update
รถยนต์ไฟฟ้า
รถยนต์ไฟฟ้าจีน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA